VIDEO: Klay Thompson püstitas kolme veerandiga NBA hooaja punktirekordi!
Juba poolajavileks oli Thompsoni arvel 18 mänguminutiga 40 silma. Kolmandal veerandil viskas ta veel 20 punkti ning viimasel neljandikul enam platsile ei tulnudki. Thompson tabas 29 minuti jooksul mängust 21 viset 33-st (sh kolmesed 8/14) ja saatis vabaviskejoonel korvi 10 viset 11-st.
60 punkti tähistab ühtlasi NBA hooaja punktirekordit. Varem on Warriorsi mängijatest ühes matšis vähemalt 60 punkti visanud vaid Wilt Chamberlain, Rick Barry ja Joe Fulks.
Idakonverentsi liidrite lahingus alistas tiitlikaitsja Cleveland Cavaliers võõrsil Toronto Raptorsi 116:112. LeBron James viskas 34 punkti, võttis 8 lauapalli ja jagas 7 korvisöötu. Kevin Love panustas võitu 28 punkti ja 14 lauapalli.
NBA tulemused:
Philadelphia 76ers - Denver Nuggets 98:106
Atlanta Hawks - Oklahoma City Thunder 99:102
Brooklyn Nets - Washington Wizards 113:118
Toronto Raptors - Cleveland Cavaliers 112:116
New Orleans Pelicans - Memphis Grizzlies la. 108:110
Chicago Bulls - Portland Trail Blazers 110:112
Houston Rockets - Boston Celtics 107:106
Milwaukee Bucks - San Antonio Spurs 96:97
Dallas Mavericks - Charlotte Hornets 101:109
Golden State Warriors - Indiana Pacers 142:106
Los Angeles Lakers - Utah Jazz 101:107